ΒΑΣΙΖΕΤΑΙ ΣΤΟ ΒΙΒΛΙΟ ΤΗΣ ΖΙΛΙΕΤ ΜΑΚΝΤΑΝΙΕΛ
Ορίστε.
Πάνω στην ώρα ήρθες. Νόμιζα ότι θα πεθάνω από τη δίψα.
Δεν θα το θέλαμε αυτό, σωστά;
Υπέροχα ξηρό.
Σαν τον κόσμο εδώ μέσα.
Κάτσε μαζί μου.
Δεν νομίζω ότι επιτρέπεται.
Έλα, κάθισε.
Δεν θα ασχοληθεί κανείς.
Ποιος είσαι;
Ορίστε;
Με σερβίρεις όλο το καλοκαίρι,
αλλά δεν ξέρω τίποτα για σένα.
Πες μου για τον άντρα πίσω από το μαρτίνι.
Με λένε Ρόμπερτ.
Μεγάλωσα στο Πουέρτο Ρίκο.
Πες μου, Ρόμπερτ, σου λείπει η οικογένειά σου;
Δεν μιλάμε.
Κλασική περίπτωση.
Εγώ έχω μόνο έναν ανιψιό με μια τραγική σύζυγο.
Λυπάμαι που το ακούω.
Δεν χρειάζεται.
Αν και πρέπει να παραδεχτώ ότι νιώθω μοναξιά πού και πού
να τριγυρνάω ολομόναχη σ' εκείνο το μεγάλο σπίτι.
Χρειάζομαι κάποιον να κάνει ορισμένες δουλειές.
Τι δουλειές;
Όλα στην ώρα τους, αγόρι μου.
Το μόνο που ζητάω σε αντάλλαγμα είναι απόλυτη εχεμύθεια.
Είσαι κατάλληλος για τη θέση;
Βοήθεια!
Πού πήγαν όλοι;
Οι περίφημοι επιστήθιοι φίλοι μου με άφησαν να πνιγώ μεσοπέλαγα.
Πώς μπόρεσαν;
Έχουν όλοι τέτοια εμμονή
με τις φτηνές κι ανούσιες ζωές τους;
Με ξέχασαν όλοι;
Φυσικά και δέχομαι.
Θέλω να κάνω τη ζωή σου πιο εύκολη.
Το ξέρω. Κι εγώ.
Μαλάκες.
Ή να πω μαλακισμένες;
Είναι λίγο αστείο.
Και θλιβερό.
Πολύ θλιβερό.
Δεν ξέρουν
ότι μια ξεχασμένη γυναίκα είναι η πιο επικίνδυνη γυναίκα;
ΑΠΑΝΑ ΒΑΓΙΟΥ ΑΣΡΑΜ
Γιατί μια ξεχασμένη γυναίκα δεν έχει τίποτα να χάσει.
Δεν απαντά η Λίντα.
Είσαι η μόνη φίλη που μου απέμεινε, Μπερναντέτ.
Εκτός αν περιμένεις να γλεντήσεις τρώγοντας τα κοκαλάκια μου,
σαν τους άλλους αγροίκους της πόλης.
Ποιον παίρνεις;
Τη Μαξίν.
Τι θα της πεις; Ότι σε μάζεψαν σε επιδρομή για ομοφυλόφιλους;
Γαμώτο! Τι διάολο...
Οικεία Ντέλακορτ, ομιλεί η Μέρι Μέρεντιθ Ντέιβιντσολ.
Μέρι; Τι διάολο κάνεις στο σπίτι μου;
Έφερα τη Νόρμα από το πάρτι στο σκάφος.
Η γυναίκα σου την παράτησε εκεί.
Τι λες; Πού είναι η Μαξίν;
Δεν έχω ιδέα. Αλλά πρέπει να έρθεις γρήγορα εδώ.
Έχω αργήσει για την ομάδα αφύπνισης συνείδησης
και δεν νομίζω ότι η συνείδησή μου
πρέπει να υποφέρει επειδή η γυναίκα σου παραπαίει.
Δεν κάνει να τρως σοκολάτα.
Η Μαξίν δεν γύρισε σπίτι χθες.
Μπορεί να έχει παράνομο δεσμό.
Τι είναι αυτά που λες; Έλα, υποσχέθηκες ότι θα είσαι εντάξει.
Ισχύει. Υπόσχομαι να μην ξαναγίνει.
Ωραία.
Ξέρουμε καλά πως, αν το μάθαινε η Μαξίν, θα πέθαινε.
Ήμουν κουτή, έτσι;
Που σκέφτηκα ότι μια ασήμαντη σαν εμένα θα μπορούσε ποτέ να γίνει...
Μπερναντέτ!
Φύγε να σωθείς!
Πες στον άντρα μου ότι τον αγαπώ!
Γεια σου, διαστημάνθρωπε!
Γεια σου!
Είσαι καλά;
- Εσύ; - Τώρα ναι.
Θες να έρθεις σε ένα πάρτι;
Ορίστε;
Σε ένα πάρτι!
Λέγεται Καλοκαιρινός... Άσ' το, θα σου εξηγήσω μετά.
Κολύμπησε προς τα δω. Θα σε σώσω.
Σ' ευχαριστώ, Χριστούλη μου, που με βλέπεις από ψηλά.
Κύριε Ντίαζ, θέλω να σας μιλήσω.
Σου είπα να μην πας το βράδυ.
- Ναι, αλλά δεν κατάλαβα τι εννοούσες. - Τι συμβαίνει;
Σε ξέρω εσένα.
Ναι, εγώ σε συνέλαβα.
Χαίρομαι που σε ξαναβλέπω. Άκου, μπορείς να μας βοηθήσεις να βγούμε;
- Η γυναίκα μου θα ανησυχεί πολύ. - Δεν νομίζω.
Είναι απασχολημένη αυτήν τη στιγμή.
Απασχολημένη; Τι εννοείς;
Πείτε μας περισσότερα για το πώς βρήκατε αυτήν τη γοργόνα.
Απλώς περνούσα από κει κι είπα να πάρω την όμορφη κοπελιά που έκανε οτοστόπ.
Δεν μου φάνηκε πολύ επικίνδυνη.
Τι διάολο;
Σχεδιάζετε να επισκεφθείτε τον Λευκό Οίκο;
Ο πρόεδρος θα ήθελε σίγουρα να σας συγχαρεί.
Ωραίο ακούγεται.
Θα ήθελα πολύ να δω τον πρόεδρο.
Αλλά με έχει καλέσει σε ένα πάρτι η υπέροχη κυρία που κάθεται δίπλα μου.
Είναι κι ο πρόεδρος ευπρόσδεκτος.
- Πρέπει να βγούμε από δω. - Είναι η 50ή επέτειος
- του χορού. - Ξέρω ποιον θα πάρω.
Πρέπει να κάνω ένα τηλέφωνο.
Θα τραγουδήσω.
Θα ήθελα πολύ να σε ακούσω.
Μπράβο στη NASA που έφερε και τους δύο κατευθείαν στο στούντιο.
Στη NASA αρέσει η καλή δημοσιότητα.
- Ενίοτε... - Μα τον Θεό,
αυτή η γυναίκα είναι κατσαρίδα. Δεν πεθαίνει με τίποτα.
Νόμιζα ότι ήσασταν φίλες.
Μπήκε με το ζόρι στον κύκλο μου. Αυτό δεν μας κάνει φίλες.
Για να το λες εσύ.
Το λέω.
Να σου μαγειρέψω απόψε;
- Γιατί; - Γιατί μαγειρεύω καταπληκτικά.
Το κάνεις με πολλές από τον όμιλο;
Ποιο;
Αυτό.
Αν θυμάμαι καλά, εσύ μου ζήτησες να σε φιλήσω.
Και το απόλαυσα όσο δεν πάει.
- Περιμένεις κάποιον; - Έντι, εγώ είμαι.
Είναι κλειδωμένα, οπότε ξέρω ότι είσαι μέσα.
Φύγε, Ντάινα. Τελειώσαμε. Όσα είπα χθες τα εννοούσα.
Αλήθεια; Εννοούσες κι όσα είπες όταν υποσχέθηκες να μ' αγαπάς για πάντα;
Δεν μιλάω ισπανικά, Έντι!
Αν έτσι νιώθεις,
να φύγεις από το διαμέρισμα που πληρώνω. Αμέσως.
Παράτα με.
Ελπίζω να πεθάνεις μέσα στη μιζέρια σου.
Εσύ, σίγουρα.
Τι έλεγες;
Συγγνώμη. Εγώ...
Επέμενε να το κρατήσουμε μυστικό.
Εγώ δεν ήθελα, αλλά νομίζω ότι ντρεπόταν για μένα.
Εννοούσα ό,τι είπα, πάντως.
Είτε το πιστεύεις είτε όχι, θα ήθελα να σου μαγειρέψω.
Απλώς ίσως πρέπει να γίνει στο σπίτι σου.
Θα σου πω αργότερα.
Θα πρέπει να δω την ατζέντα μου.
Σώθηκε από αστροναύτη.
Αυτό είναι το πρόβλημα με αυτήν την πόλη, Νόρμα.
Καλοί άνθρωποι σαν εμάς δέχονται κακομεταχείριση,
αλλά ανίκανοι ψεύτες σαν τη Μαξίν Σίμονς δοξάζονται.
Αυτή η γάτα αξίζει 75.000 δολάρια.
Σωστά;
Αφού η ανιψιά σου δεν κρατά τον λόγο της,
δεν έχω άλλη επιλογή παρά να κατασχέσω την παλιά, πέτρινη ψιψίνα...
για την Ίνωση.
- Για ποιον; - Είναι κανείς;
Γαμώτο.
Ντάγκλας.
Μέρι.
Δόξα τω Θεώ, γύρισες.
Πού είναι ο Ντάγκλας;
Δεν μπορώ να φροντίζω για όλη την οικογένειά σου, Μαξίν.
Δεν αρκεί η καημένη η θεία σου;
Ναι, ζητώ συγγνώμη. Ευχαριστώ που φρόντισες τη Νόρμα.
Κάνω αυτό που πρέπει.
Λυπάμαι για την ταλαιπωρία σου, Μαξίν.
Ευχαριστώ, Μέρι.
Ο αστροναύτης είναι πολύ ωραίος.
Αλήθεια; Δεν το είχα προσέξει.
Μέρι;
Δεν θα μου θυμίσεις την ίνωση;
Μην ανησυχείς. Πατσίσαμε.
Σ' ευχαριστώ.
Δεν ήξερα ποιον άλλο να πάρω που να έχει μετρητά.
Πρέπει να πω ότι νιώθω πολύ παράξενα.
Συμφωνώ και νομίζω ότι πρέπει να σας αφήσω να μιλήσετε...
Ναι, καλή ιδέα.
Ναι, αλλά πρέπει να βγω.
Πρέπει να βγεις για να βγω.
Εντάξει.
Μου στέλνεις μπερδεμένα μηνύματα, Ντάγκλας.
Δεν το θέλω.
Κάναμε ένα λάθος, αυτό είναι όλο.
Δεν ήθελα να πάρω τα λεφτά σου, αλλά αποφάσισα να τα πάρω.
Εκτός από όσα έδωσα για την εγγύηση. Θα πάω στη Νέα Υόρκη να γίνω μοντέλο.
Πολύ ωραίο σχέδιο ακούγεται.
Να περνάς καλά, Μίτσι.
Κι εσύ.
Όχι.
Αυτό που έμαθα είναι πως, αν θες να σε προσέξουν,
πρέπει να κάνεις κάποια μεγάλη κίνηση, σαν τη Μαξίν.
Πιθανότατα έπεσε μόνη της στη θάλασσα για να τραβήξει την προσοχή.
Φτιάχνουμε πλαστά διαβατήρια, Μέρι.
Ας μη μας προσέξουν.
Τελείωσες με τον όρκο σιωπής ή θα το ρίξεις στην παντομίμα;
Έκλεισε ο λαιμός από την αφωνία, έρχεσαι να μου μιλήσεις εσύ;
Γρήγορα ξεκινήσατε.
Έλα κι εσύ, γίνε λίγο χρήσιμη.
Συγγνώμη, δεν μπορώ. Πάω σε ένα άσραμ.
- Χαιρετισμούς στον Ρίνγκο. - Ούτε καν. Στο Περού πάω.
Αλλά εσείς μείνετε εδώ όσο θέλετε.
Αφήνω το μπλοκ επιταγών μου. Κάντε το ό,τι θέλετε.
Μαζέψτε τα πουφ σας και φύγετε από το σπίτι μου, χίπισσες.
- Ξανάρθα. - Όχι βέβαια.
Θέλω ένα μέρος για μαγείρεμα, οπότε εσύ, κοπελιά,
θα μου δώσεις πίσω το σπίτι αυτήν τη στιγμή, αλλιώς...
Αλλιώς τι; Θα πεις στην αστυνομία ότι σκότωσα τον πατέρα μου;
Τι είναι αυτά που λες;
Μου τα είπε ο Νταγκ.
Ο Νταγκ θα πάρει δύο εκατομμύρια από τα λεφτά του μπαμπά.
Κι εσένα σου τελείωσε η τύχη σου.
- Λυπάμαι, Έβελιν. - Ξεκουμπίσου, Μέρι.
ΚΡΑΣΙ ΧΥΜΑ
Κρασί χύμα;
Τι στο... Πού είναι η σαμπάνια μου;
Τι στο καλό; Μα...
Μαξίν. Μωρό μου. Δόξα τω Θεώ, είσαι καλά.
Ναι. Όχι χάρη σ' εσένα. Πού ήσουν;
Σου είπα, ήμουν σε επαγγελματικό ραντεβού στον όμιλο.
Επαγγελματικό ραντεβού
όσο εγώ θαλασσοπνιγόμουν κι ήμουν δόλωμα για καρχαρίες;
Ας έστελνες την ακτοφυλακή.
Ας ερχόταν μια βάρκα.
Δεν ήξερα καν ότι ήσουν αγνοούμενη!
Λυπάμαι πολύ, Μαξίν. Νιώθω απαίσια.
Ρόμπερτ, δεν φταις εσύ.
Όσο έπλεα στη θάλασσα... Ολομόναχη!
Ένιωθα φρικτά. Σε σκεφτόμουν συνέχεια.
Να ξέρεις ότι είχα καλή πρόθεση.
Μην ανησυχείς, Μαξίν. Όλα καλά.
Μα δεν είναι.
Τι φίλη θα ήμουν αν ήξερα ότι κάποιος θα σε πληγώσει, και δεν έλεγα τίποτα;
Κακή φίλη.
Ακριβώς.
Δεν πας επάνω να χαλαρώσεις;
- Να χαλαρώσω; - Ναι.
Θες να χαλαρώσω; Να χαλαρώσω; Δεν μπορώ να χαλαρώσω.
Διοργανώνω το πάρτι της ζωής μου σε 48 ώρες!
Πάω να βάλω το κορμάκι μου να κάνω πρόβα το νούμερο.
Να χαλαρώσω...
Εύκολο να το λες.
Εσύ και τα επαγγελματικά ραντεβού σου στον όμιλο...
Είσαι πολύ καλός σ' αυτό.
- Στο ψέμα. - Και τι να έλεγα;
- Τι; - Ότι με μάζεψαν σε επιδρομή για γκέι
την ώρα που έλεγα στο αγόρι της πισίνας ότι τα είχα με τη μανικιουρίστ;
- Ντάγκλας. - Μίτσι,
- τι θες εδώ; - Θεέ μου.
Κρυβόμουν σε έναν θάμνο και περίμενα να φύγει η Μαξίν.
- Γιατί; - Το αμάξι μου δεν παίρνει μπρος.
- Μαξίν. - Μαξίν;
- Τι συμβαίνει; - Ανν.
- Μαξίν; - Τι συνέβη;
Δεν ξέρω. Είπε ότι ήθελε να δει τα λευκώματα της Νόρμα και τη βρήκα έτσι.
- Έχει σφυγμό. - Δόξα τω Θεώ.
Μπορεί να κοιμάται.
- Μίτσι; - Πάω να καλέσω ασθενοφόρο.
Ναι.
Γεια σου, Μαξίν.
Ευτυχώς που ήρθες.
Θέλουμε βοήθεια.
Δεν ξέρω τι να κάνω. Ανν!
Θα γίνει καλά;
Πρέπει να γίνουν εξετάσεις πρώτα.
Συγγνώμη, αλλά πρέπει να φύγω.
- Τι; - Πέρασα να πω αντίο.
Πάω στη Νέα Υόρκη.
Μίτσι, μη με εγκαταλείπεις πριν τον Καλοκαιρινό Χορό.
Θα με βοηθούσες.
Δεν μπορώ να μείνω. Ξενοίκιασα το σπίτι μου.
Ανοησίες. Θα μείνεις μαζί μας. Έχουμε πολύ χώρο.
Μη σας γίνω βάρος.
Πρέπει να φύγουμε.
Εντάξει. Ένα λεπτό.
Δεν θέλει να γίνει βάρος.
Δεν με νοιάζει τι θέλετε. Παραλίγο να πνιγώ.
Είναι καιρός να κάνω ό,τι νομίζω.
Τι κάνεις;
Τι κάνω; Πάω μαζί της.
Ξέρω πώς είναι να σε εγκαταλείπουν για να πεθάνεις.
Μόνο αυτό κάνεις τη δύσκολη στιγμή; Τρως τα νύχια σου; Σταμάτα.
Μίτσι, βάλε διάφανο βερνίκι στον Ντάγκλας.
- Να κόψει την κακή συνήθεια. - Πρέπει να φύγουμε.
Εντάξει. Πάμε, τότε.
ΠΥΡΟΣΒΕΣΤΙΚΟ ΣΩΜΑ ΠΑΛΜ ΜΠΙΤΣ
Διάφανο βερνίκι;
Είναι ό,τι χειρότερο έχω δει.
Θα έχεις πολύ άγχος.
Το κάνεις συχνά;
Όχι, πρώτη φορά.
Όχι το μανικιούρ.
Όχι.
Και μ' εσένα πρώτη φορά ήταν.
Δυσκολεύομαι να το πιστέψω.
Φταίει το αναθεματισμένο το Παλμ Μπιτς.
Δεν με κάλεσε το Παλμ Μπιτς στην γκαρνταρόμπα, Νταγκ.
Το είπα στη Μαξίν ότι δεν ήθελα να ξανάρθω εδώ.
Τώρα τα ρίχνεις στη Μαξίν;
Όχι, απλώς δεν ήθελα να την απογοητεύσω.
Μπορώ και σου μιλάω άνετα, Μίτσι.
Μανικιουρίστ και μπάρμαν. Είμαστε καλοί ακροατές.
Μαθαίνετε την ανθρώπινη φύση.
Παίρνουμε φιλοδώρημα.
Μάλλον περάσαμε κι οι δύο δύσκολη νύχτα, φιλενάδα.
Θα είναι πολύ δύσκολο να το περνάς όλο αυτό χωρίς δικούς σου ανθρώπους.
Έχεις δικούς σου ανθρώπους, Ανν;
Θες να μου πεις τα πάντα για σένα όταν ξυπνήσεις;
Σύμφωνοι;
Μαξίν;
Τι βλέπουν τα μάτια μου;
Όλο συναντιόμαστε.
Είμαστε ο ένας στην τροχιά του άλλου. Συγγνώμη. Κάκιστο χιούμορ αστροναύτη.
Ποια είναι η φίλη σου;
Είναι η φίλη μου, η Ον Χάλιντεϊ. Η Ανν Χόλιντεϊ.
Είναι δημοσιογράφος. Γράφει στη Shiny Sheet.
Είναι σε κώμα. Δημοσιογράφος σε κώμα.
Φοβερό.
Ναι. Τι κάνεις εδώ;
Έκανα κάτι εξετάσεις, γιατί δεν θα μπορώ να γυρίσω στη βάση.
Υπάρχει κι η πτέρυγα παιδικού καρκίνου και ήθελα να χαιρετήσω.
Γιατί δεν μπορείς;
Με έχεις καλέσει σε ένα πάρτι, το ξέχασες;
Θα τραγουδήσεις;
- Ξέρω ότι ίσως ακουστεί χαζό. - Όχι.
Πριν μου μπει το μικρόβιο του αστροναύτη, ήμουν φοβερός πιανίστας.
Σίγουρα θα έχεις ήδη κάποιον που θα σε συνοδεύει στο...
Δεν έχω κανέναν.
Δεν έχω κάποιον να...
Θα ήταν τιμή μου αν χάιδευες λίγο τα πλήκτρα μου.
Εντάξει. Τέλεια. Ποιο τραγούδι θα πεις;
Μόνο αυτό είναι;
Αν μόνο αυτό είναι, φίλοι μου
Τότε ας χορέψουμε κι άλλο
Τέλειος τόνος. Ευχαριστώ.
Εντάξει. Λοιπόν, μετά κατεβαίνει η μπάλα μου.
Θα καβαλάω μια τεράστια μπάλα θαλάσσης.
- Άψογο. - Ναι.
Εντάξει.
Σταυρωτά, πέρασμα, χαμήλωμα.
Μίτσι! Εδώ βγάζεις τη σκάλα μου.
Όταν το κάνεις αυτό, θέλω να βγεις μ' αυτό το βήμα.
Φεύγεις από αριστερά. Έτσι. Μη συρθείς ως το Μπάφαλο.
Εντάξει, μετά κατεβαίνω.
Χειροκρότημα. Ευχαριστώ.
Και μετά φούσκες. Φούσκες παντού. Βρέχει φούσκες.
Φούσκες. Είναι το σήμα για την ομιλία μου.
"Σας ευχαριστώ όλους. Ευχαριστώ.
Θα αναρωτιέστε 'Ποια είναι η Μαξίν Ντέλακορτ;' Καλά δεν λέω;"
Σκεφτόμουν σε αυτό το σημείο
να κάτσω στην άκρη της σκηνής για να γίνει πιο προσωπικό.
Μήπως παραείναι;
Παραείναι λίγο.
Εκτιμώ την ειλικρίνεια.
Εντάξει.
"Η απάντηση είναι απλή. Είναι απλώς ένα κορίτσι.
Ένα ορφανό από το Τενεσί".
Κάτσε, από το Τενεσί είσαι;
Από το Τσατανούγκα.
Άντε. Εγώ από Τζόνσον Σίτι.
- Μου κάνεις πλάκα. - Όχι.
Δεν ακούω προφορά.
Μετακινούμαι πολύ.
Είσαι αλήθεια ορφανή;
Ναι. Οι γονείς μου με άφησαν σε μια σκάφη
στην πόρτα ενός ορφανοτροφείου όταν ήμουν 6 μηνών.
- Λυπάμαι. - Συμβαίνουν αυτά.
- Κι εγώ σε ανάδοχη μεγάλωσα. - Τώρα με κοροϊδεύεις.
Όχι, τ' ορκίζομαι.
Για δες πού έφτασες.
Από παιδί ανάδοχης οικογένειας, διαστημικός ήρωας της Αμερικής.
Γιατί εσύ; Γεννήθηκες σε σκάφη κι έγινες κοσμική της χρονιάς.
Δεν νομίζω ότι γεννήθηκα σε σκάφη, αλλά ποιος ξέρει.
Και πάλι. Δεν είσαι η αγαπημένη της Αμερικής;
Πέντε λεπτά διάλειμμα.
Ευχαριστώ, πέντε.
Ντάγκλας;
Δεν μ' αρέσει αυτός.
Ο αστροναύτης Χέρκιμερ; Είναι άκακος.
Είσαι πολύ αφελής, Μαξίν.
Δεν βλέπεις αυτό που είναι μπροστά στη μύτη σου.
Τους ξέρω τους αστροναύτες. Κι εγώ πιλότος ήμουν.
Καλησπέρα.
Τι κάνεις εδώ;
Αρχιφύλακα Σάνκα.
Σε τι οφείλω την τιμή ετούτο το απόγευμα;
Να σας συστήσω τον πράκτορα Κλουν...
και τον πράκτορα Στίβενς.
Γεια σας, FBI.
Μυστικές Υπηρεσίες.
Ο πρόεδρος Νίξον δέχτηκε την πρόσκλησή σας, κυρία μου.
Θα έρθει στο πάρτι σας.
Ο Νίξον... Τι;
Αμάν. Θα λιποθυμήσω.
Θέλει να συγχαρεί τον αστροναύτη Χέρκιμερ
για την εκπληκτική γενναιότητά του.
Είναι Αμερικανός ήρωας.
Τι σαματάς είναι αυτός;
Θα έρθει ο πρόεδρος. Θέλει να μας γνωρίσει.
- Εμάς! - Απίστευτο.
- Θα έρθει στο πάρτι. -"Απίστευτο".
Έλα εδώ! Θεέ...
Στις 21:00 ακριβώς θα αφιχθεί ο πρόεδρος.
Θα πει δυο λόγια για το αμερικανικό μεγαλείο
που ενσαρκώνεται στον αστροναύτη Χέρκιμερ και...
Μαξίν Ντέλακορτ.
Στις 21:10, θα βγάλετε επίσημη φωτογραφία με τον πρόεδρο.
Δεν θα τον ακουμπήσετε. Στις 21:13, ο πρόεδρος θα αναχωρήσει.
Μπορεί να θέλει να μείνει για το νούμερό μου.
Είδαμε το τυρί κότατζ μπαίνοντας. Ωραία πινελιά. Το αγαπημένο του προέδρου.
Τα πάντα φωνάζουν "Νίξον".
Ο ταγματάρχης Χέρκιμερ έχει ήδη έγκριση ασφαλείας.
Αλλά εσείς οι δύο... Έχουμε κάποια θέματα.
Φάκελος. Πολύ επίσημο.
Ελπίζαμε να μας βοηθήσετε να τα διαλευκάνουμε.
Η υπογραφή σας δεν είναι;
Ναι. Τι είναι αυτό;
Αίτημα από ακραία φεμινιστική οργάνωση
που λέει ότι υποστηρίζετε την απομάκρυνση του προέδρου
από το αξίωμά του λόγω πολεμοκαπηλίας και γενικότερης κακοήθειας.
Πιστέψτε με. Δεν είχα ιδέα τι υπέγραψα.
- Δεν διαβάζετε πολύ; - Όχι.
Αλλά σας διαβεβαιώ πως ούτε τώρα, ούτε στο παρελθόν,
ούτε στο μέλλον θα γίνω φεμινίστρια.
Αυτό το χαρτί είναι ακίνδυνο.
Σαν τις κυρίες που βρομάνε πατσουλί
και κάθονται απέναντι σε κάτι κοτλέ πουφ.
Απέναντι;
Έχουν κατακλύσει την έπαυλη Ρόλινς.
Η Έβελιν είναι έξαλλη.
Ποια είναι η Έβελιν;
- Η καλύτερή μου φίλη από τον όμιλο. - Ένας μπελάς.
Μάλλον πήρες την προαγωγή σου.
Θα δουλεύω στο πάρτι ως εκπρόσωπος της αστυνομικής αρχής.
Χρειαζόταν απλώς να καρφώσεις ένα μπαρ γεμάτο ανθρώπους σαν εσένα.
Σίγουρα εσύ είσαι άγιος.
Ο τρόπος ζωής σου δεν προκάλεσε ποτέ πρόβλημα σε κανέναν.
Συνήθως αγαπώ τη δουλειά μου.
Καμιά φορά, όχι.
Ξέρουμε κι οι δύο ότι υπάρχει σωστή και λάθος στιγμή να μιλήσεις.
Λοιπόν...
τώρα που ξέρουμε ότι η γυναίκα μου δεν θα κάψει το σουτιέν της...
Τελειώσαμε;
Δεν θα το 'λεγα.
Η γυναίκα σας δεν είναι η μόνη με λερωμένο μητρώο.
Αν είναι για το θέμα με τον Πέρι Ντόναχιου, έχει λυθεί.
Μπορεί, αλλά εμείς μιλάμε για την προσβολή δημοσίας αιδούς
και την ομοφυλοφιλική πορνεία με κάποιον κύριο Ντίαζ.
- Τι στο καλό; - Πώς το ξέρετε αυτό;
- Μόλις έγινε. - Ντάγκλας!
Οι Μυστικές Υπηρεσίες είμαστε, κύριε. Δουλειά μας είναι να ξέρουμε μυστικά.
Ντάγκλας, τι λένε;
Είναι μια μεγάλη παρεξήγηση, Μαξ.
Βλέπετε; Μια μεγάλη παρεξήγηση. Αυτό είναι όλο.
Δεν σημαίνει ότι δεν θα έρθει ο πρόεδρος, έτσι;
Αν ήταν στο χέρι μου,
δεν θα άφηνα τον πρόεδρο να πλησιάσει.
Αλλά θέλει να γνωρίσει τον αστροναύτη.
Ο ΗΡΩΑΣ ΜΟΥ!
Αστροναύτης; Φυσικά και βρήκε τρόπο να επισκιάσει τον αρραβώνα μου.
Δεν καταλαβαίνω τι το ιδιαίτερο έχει.
Έχει πολύ ωραίο σπίτι.
Αυτός ο αστροναύτης όμως...
Θα ήθελα να του μετρήσω τον καβάλο.
Ορίστε, καλή μου. Δοκίμασε αυτό.
Γκρέιμαν, αυτό δεν είναι για την Έβελιν;
Οι φήμες λένε ότι δεν μπορεί να το πληρώσει.
Να σου πω και συγχαρητήρια.
Είναι πολύ παράξενο.
Θα γίνω σύζυγος τρόπαιο ενός υπερβολικά πλούσιου άντρα.
Θα 'πρεπε να χαίρομαι.
- Αλλά ο Άξελ μού είπε κάτι που με τάραξε. - Κάποια ασθένεια;
Χειρότερο. Ότι είναι δημοκρατικός. Ο μεγαλύτερος χορηγός του Χάμφρεϊ.
Καλή μου. Υπάρχουν και χειρότερα.
Να αυτή που έψαχνα. Ντάινα, πού είσαι;
- Εκεί. - Έλα.
Μάλιστα.
Ευχαριστούμε πολύ.
Κύριοι, καλή σας μέρα.
Να προσέχετε.
Τι στην ευχή συμβαίνει εδώ;
Εγώ θαλασσοπνίγομαι πιασμένη από ένα κούτσουρο
κι ο άντρας μου με τον φίλο μου συλλαμβάνονται για ομοφυλοφιλική πορνεία;
Είπες ότι ο Ντάγκλας δεν είναι ο τύπος.
Δεν είμαι;
Όχι βέβαια.
Δεν κάναμε αυτό, Μαξίν.
Καλά. Λοιπόν; Τι κάνατε;
Απαντήστε μου!
Ήθελε να μου μιλήσει και... Εκείνος δεν ήξερε ότι ήμουν σε γκέι μπαρ.
Δηλαδή, εγώ... Εμείς...
Σου ετοιμάζαμε μια έκπληξη για τον Καλοκαιρινό Χορό.
Ορίστε.
Με σκεφτόσασταν όλη την ώρα;
Ήσουν το επίκεντρο της συζήτησης όλο το βράδυ, Μαξ.
Έτσι δεν είναι, Ρόμπι;
Ρόμπερτ. Μάλιστα.
Συγγνώμη που σε αμφισβήτησα.
Δεν θέλω να κλάψω και να χαλάσω το μακιγιάζ.
Πάω να αντιμετωπίσω τα αρπαχτικά που με άφησαν να πνιγώ.
Είσαι πολύ όμορφη.
Με συγχωρείτε.
Ευχαριστώ.
Νόμιζα ότι θα με κάρφωνες.
Βρες μια καλή έκπληξη για τη φίλη μου.
Ναι.
- Ωραίο φόρεμα. - Δεν ήρθες
- να μιλήσουμε για το φόρεμα. - Όχι.
- Τι θες; - Μια συμβουλή για σχέσεις.
Εγώ είμαι καινούργια στον χώρο, ενώ εσύ τα πας πολύ καλά.
Ένα πουλάκι μού είπε ότι τα είχες με έναν σέξι τενίστα.
Μήπως το πουλάκι λέγεται Μαξίν;
Μπορεί. Ναι.
Αν θες να ξέρεις, δυστυχώς, χωρίσαμε.
Θα παντρευόμουν τον Άξελ για να κρατήσω τον Έντι.
Δεν φαντάζεσαι πόσο ακριβός είναι ένας εραστής.
Κυρίες μου! Έχω μια ανακοίνωση.
Ξέρω. Ναι. Εκπλήσσεστε που με βλέπετε, δεδομένου ότι με αφήσατε να πνιγώ.
Αλλά τα λεμόνια που μου δώσατε έγιναν λεμονάδα,
επειδή ο πρόεδρος Ρίτσαρντ Μίλχαουζ Νίξον
θα έρθει στον Καλοκαιρινό Χορό.
Θα έρθει ο Νίξον στο πάρτι σου;
Θέλει να γνωρίσει τον αστροναύτη, ναι. Κι εμένα.
Μένω άναυδος.
Και χειροκροτάμε;
Ο Νίξον δεν είναι κακός; Είναι κακός άνθρωπος.
Μέρι, έχεις μυαλό κουκούτσι.
Σκοτώνει αθώους ανθρώπους, Έβελιν.
Ας αφήσουμε την πολιτική μακριά από το πάρτι, ναι;
Όλοι πατριώτες δεν είμαστε;
Πάω να φέρω το φόρεμά σου. Είναι εξαίρετο.
Σαν εσένα.
Μαξίν, να σου πω λίγο;
Ας μιλήσουμε καθαρά.
Χαίρομαι πολύ που το λες.
Είχα κάποια προβλήματα με το κέιτερινγκ τελευταία.
Βρήκα εραστή...
και δεν ξέρει ότι είμαι άστεγη και άφραγκη.
Αλλά αποφάσισα ότι θέλω να τον κρατήσω.
Μαξίν,
έμαθα κάτι για τον εαυτό μου
τη νύχτα που κοιτούσα τα μάτια της φάλαινας.
Πολύ παράξενο. Κι εγώ το ίδιο, μετά τη διανυκτέρευση στη θάλασσα.
Ας πούμε με το τρία τι μάθαμε.
Εγώ πρέπει να είμαι η οικοδέσποινα του χορού.
Όσο κι αν σέβομαι τη θαλασσινή αλλαγή σου...
μόνο πάνω από το πτώμα μου.
Θα δεχόμουν να τον συνδιοργανώσουμε, σύμφωνα με την αρχική συμφωνία.
Με τα κέρδη μισά μισά, φυσικά.
Κι αν αρνηθώ;
Τότε, θα τηλεφωνήσω για βόμβα
κι ο καλός μας ο Ντίκι Νιξ δεν θα έρθει στο παρτάκι της Μαξίν.
Δεν θα το κάνεις.
Δοκίμασέ με.
Ήμουν χορεύτρια, γλυκιά μου. Ξέρω να παλεύω.
Σου άρεσε το κρασί χύμα και το τυρί κότατζ;
Ποιος λες να έκανε τις παραγγελίες;
Μάλλον την πάτησες, γιατί ο πρόεδρος λατρεύει το τυρί κότατζ.
Ανυπομονώ να τον δω να το τρώει στα πάρτι μας.
Γκρέιμαν, πες στην Ντάινα να βγάλει το φόρεμά μου
και χρέωσέ το στους Ντέλακορτ.
Συμφωνήσαμε.
- Ψηλά τα χέρια. Επιδρομή. - Ακίνητοι.
Έχετε το δικαίωμα να μη μιλήσετε.
Ό,τι πείτε μπορεί να χρησιμοποιηθεί εναντίον σας στο δικαστήριο.
Ποιος σας έστειλε;
Συλλαμβάνεστε για απειλές εναντίον του προέδρου...
- Πάμε. - και για υποκίνηση λιποταξίας.
Πρόσεχε το κεφάλι σου.
Γεια.
Γκίμλετ; Κάτι απλό;
Βγήκες από το δωμάτιο.
Φεύγω από τη χώρα. Θα πάω σε ένα άσραμ.
Για πόσο;
Για έναν χρόνο, μπορεί και παραπάνω. Ήθελα να σε αποχαιρετήσω.
Γιατί;
Έχω επισήμως τα χάλια μου.
Θα μου λείψεις.
Τότε έλα μαζί μου.
- Τι είναι αυτά που λες; - Άσ' τα όλα αυτά.
- Έλα τώρα, Λίντα. - Ρόμπερτ, σοβαρολογώ.
Πήγαινε όπου θα είσαι ο εαυτός σου.
Πήγαινε στη Νέα Υόρκη.
Η εξέγερση του Στόουνγουολ θα αλλάξει τα πάντα.
Δεν αφήνω τη Νόρμα.
Έχουν αναλάβει ο Νταγκ και η Μαξίν.
Το ξέρεις ότι εγώ φταίω που είναι έτσι;
Όχι, δεν το ξέρεις. Θέλω ένα ποτό τώρα.
Λοιπόν...
δεν το έχω πει σε κανέναν...
αλλά τη νύχτα που παραλίγο να πεθάνει, εγώ είχα ένα ραντεβού
και εκείνη δεν ήθελε να πάω.
Τσακωθήκαμε, τσακωθήκαμε άγρια.
Θύμωσα.
Έφυγα και το έκανα επίτηδες. Ήθελα να την τιμωρήσω.
Όταν γύρισα, τη βρήκα πεσμένη στο πάτωμα.
Είχε προσπαθήσει να κάνει ένεση
και υπήρχε λίγος αέρας στην ινσουλίνη.
Δεν ήξερα καν ότι ήταν διαβητική.
Κανείς δεν το ήξερε. Δεν θέλει να ξέρουν ότι είναι αδύναμη.
Ρόμπερτ, μην το κάνεις αυτό στον εαυτό σου.
Μην κάνεις ό,τι έκανα με τον πατέρα μου.
Άσε πίσω τις ενοχές.
Λίντα, εμένα δεν μ' αρέσει ο έξω κόσμος.
Θέλω μια απλή, προστατευμένη, ασφαλή ζωή
κι εκείνη μου την προσέφερε.
Είναι ωραία στο Παλμ Μπιτς.
Και νομίζεις ότι νιώθεις ασφαλής εδώ με τη Νόρμα.
Αλλά σ' αυτήν την πόλη όλοι κρύβονται
κι αυτό δεν σε κάνει πιο ασφαλή.
Ο έξω κόσμος πάντα βρίσκει τρόπο να τρυπώσει.
Μέχρι τότε, λοιπόν.
Μέχρι τότε.
Μι αμόρ, συγχαρητήρια για τον πρόεδρο.
Ευχαριστώ, Ρακέλ.
Ίσως είναι το πρώτο μέλος στον νέο όμιλο.
- Ορίστε; - Δεν τα 'μαθες;
Ο Ντάγκλας κι ο Πίνκι φτιάχνουν νέο όμιλο.
Θα είναι πιο μεγάλος και πιο καλός από τον μαραζωμένο Παλμ Ρουαγιάλ.
Κάτσε, ποιος νέος όμιλος;
Αυτός που θα είναι στο σπίτι σου.
Στο σπίτι μου;
Δικό σου. Της Νόρμα. Του Νταγκ.
Τι σημασία έχει; Είναι δικό μας τώρα.
Τι είναι αυτά που λες;
Ντάγκλας!
Να τη.
Δεν παραχώρησες το σπίτι μας χωρίς να το συζητήσουμε, έτσι;
- Αγάπη μου... - Όχι, άσε τα "αγάπη μου".
Το έκανες;
Θα σου το έλεγα,
αλλά έπεσες στη θάλασσα.
Μην τολμήσεις να τα ρίξεις σ' εμένα.
Δεν το πιστεύω ότι νόμισα πως τώρα θα ήταν αλλιώς.
Εσύ τα κάνεις σκατά. Εγώ καθαρίζω.
Μετακομίζουμε και πάλι από την αρχή.
Νόμιζα πως αν σου έδινα όλα αυτά, ίσως να άλλαζες!
Μαξ, προσπαθώ να μην τα σκατώσω!
Το έκανα για μας.
Δεν φαίνεται.
Αγάπη μου, σου αξίζει να είσαι βασίλισσα του Παλμ Μπιτς.
Βασίλισσα του Παλμ Μπιτς;
Είπε αυτός που φρόντισε να μη βγω Μις Τσατανούγκα.
Γεια σου, Μέρι. Πού είναι οι άλλες;
Τις πήγαν φυλακή.
Τις μπουζούριασαν σε μια κλούβα.
Τα καθάρματα.
Ξέρεις γιατί τη λένε κλούβα;
Γιατί είναι κλουβί.
Δεν νομίζω.
Όχι, τα ξέρω τα κλουβιά.
Ο άντρας μου, ο Ντέιβιντ Ντέιβιντσολ, με έκλεινε σε ένα τέτοιο
μερικές φορές τον χρόνο.
Ναι. Αν έβγαζα άχνα στο σπίτι,
ο Ντέιβιντ έφερνε το κλουβί.
Και για όλα φταίει ο Ρίτσαρντ Νίξον.
Δεν σε παρακολουθώ.
Αν δεν ερχόταν ο Νίξον στο πάρτι της Μαξίν,
οι Μυστικές Υπηρεσίες δεν θα μπουζούριαζαν τις πολεμίστριές μας.
- Να κάνουμε διαμαρτυρία. - Ή να τον σκοτώσουμε.
Τι;
Να τον σκοτώσουμε.
Ακόμα μπορούμε.
Μέρι...
Δεν είπες ότι ευθύνεται για τον θάνατο χιλιάδων ανθρώπων;
Σίγουρα έχεις καλή πρόθεση. Αλλά, πίστεψέ με,
δεν θες να σε θεωρούν τρελή σ' αυτήν την πόλη.
Θα χάσεις τη μόνη δύναμη που έχεις.
Ακούγεσαι πολύ πατριαρχική.
Δεν θέλω να σε καταπιέσω.
Προφανώς δεν σκέφτεσαι καθαρά τώρα.
Για πρώτη φορά στη ζωή μου σκέφτομαι πεντακάθαρα.
Δεν θέλω να καλέσω την αστυνομία.
Ούτε εγώ...
θέλω να καλέσεις την αστυνομία.
Οπότε, δεν θα κάνεις τίποτα παλαβό.
Σωστά.
Το υπόσχεσαι;
Φυσικά.
Νομίζω ότι με κούρασε η εποχή.
Μπορεί να θέλω διακοπές.
Μπορεί να πάω στον Παναμά.
- Ή στο Περού. - Βέβαια.
Εντάξει, Μέρι.
Συγγνώμη, Λίντα. Συγγνώμη.
Ελπίζω να μην πειράζει που ήρθα λίγο νωρίτερα.
Ήθελα να το προβάρω άλλη μια φορά.
Αγχώνομαι. Πριν κάνω οτιδήποτε.
Αλήθεια; Εσύ;
Μακάρι να υπήρχε ένας όρος για όταν νιώθεις απατεώνας.
Εμένα μου φαίνεσαι πολύ ειλικρινής.
Όταν ήμουν μικρός, κοιτούσα το φεγγάρι.
Καθόμουν στην αυλή, τρέμοντας, με τις πιτζάμες μου.
Είναι γυναικείο πρόσωπο;
Ή μήπως είναι από τυρί;
Και σκεφτόμουν "Μόνο αυτό είναι το φεγγάρι;"
Έχεις πλάκα.
Είσαι γλυκιά.
Μ' αρέσει πολύ το πιάνο.
Πάντα ήθελα να παίξω στα καλλιστεία, στην επίδειξη ταλέντων.
Αλλά τελικά έμαθα να λύνομαι από δεσμά.
Σίγουρα είσαι πολύ καλή.
Ίσως θες τον σωστό δάσκαλο.
Έλα. Παίξε. Έλα, παίξε μαζί μου.
Ναι.
Εντάξει.
Ναι.
Βλέπεις; Είσαι πολύ καλή.
Συγγνώμη. Μήπως παρερμήνευσα τα σημάδια;
Τα σημάδια;
"Ο ήρωάς μου".
Η πρόσκληση.
Αυτό το τραγούδι;
Δεν μιλάει για τον γάμο σου που πεθαίνει;
Αυτό το τραγούδι λέει να αποδέχεσαι τη μοίρα σου
όποια κι αν είναι.
Γκραντ, εγώ...
αγαπώ τον άντρα μου.
Πού πας;
Θέλω λίγο καθαρό αέρα.
Γεια.
Φεύγεις;
Ναι.
Κοίτα, εγώ...
Κι εμένα με κρατούσε κρυφή ο Σκιτ.
Δεν ήθελε να με δει κανείς.
Αλλά τώρα πιστεύω πως θέλω να με δουν. Μαζί σου.
Εγώ... Άι στο καλό. Δεν είμαι καλή σ' αυτά.
Θες να έρθεις σε ένα πάρτι;
Ναι.
Κυρία Χόλιντεϊ. Είστε καλά.
Πού είμαι; Τι έγινε;
Πρέπει να δούμε το πάγκρεας.
Ίσως υπάρχει όγκος.
Το σώμα σας ήταν γεμάτο ινσουλίνη.
Δεν έχω όγκο, μωρέ.
Κυρία Χόλιντεϊ, είστε τυχερή που ζείτε.
- Ορίστε. Κράτα αυτό. - Κυρία.
Κυρία μου, έχετε ορό.
Βγάλ' τα μου όλα αυτά. Με κυνηγάει η προθεσμία.
Πρέπει να ντυθώ. Θεέ μου.
Κάτσε. Να σε βοηθήσω.
Ξέρεις γιατί μερικές φορές δυσκολεύομαι να δω ό,τι είναι μπροστά στη μύτη μου;
Γιατί, για χρόνια, έβλεπα στον καθρέφτη
ένα κορίτσι που κανείς δεν αγαπούσε αρκετά ώστε να μην το εγκαταλείψει.
Σ' αγαπώ, Μαξ.
Από την πρώτη στιγμή που σε είδα, ήξερα πως είσαι αστέρι.
Εγώ δεν μπορούσα να σε φτάσω.
Είκοσι χρόνια περίμενα να το καταλάβεις.
Έχεις δίκιο. Είμαι εγωιστής.
Έπρεπε να σου πω για τον Πίνκι.
Προσπαθούσα να είμαι καλός.
Λοιπόν...
Ντάγκλας, είσαι καλός.
Είσαι. Και σε αγαπώ.
Είσαι το παν για μένα.
Θέλω να το ξέρεις.
Υπάρχει και τίποτα άλλο;
Δεν παραχώρησα το σπίτι.
Αλήθεια;
Δόξα τω Θεώ.
Μόνο εσύ μπορείς να το κάνεις.
Εσύ είσαι η διαχειρίστρια.
Δεν μπορώ να κάνω τίποτα χωρίς εσένα.
Ας μην το συζητήσουμε απόψε.
Συνεχίζουμε αύριο.
Τι είναι αυτό;
Είναι κάτι που έπρεπε να σου είχα δώσει στο Τσατανούγκα πριν 20 χρόνια.
Ντάγκλας.
Να η βασίλισσά μου.
Είναι πανέμορφο. Ντάγκλας...
Θα έρθουν οι καλεσμένοι.
Σ' αγαπώ, Μαξ.
Γεια σου, Ρόμπερτ.
Νόρμα, στέκεσαι όρθια.
Μην το πεις πουθενά.
Σχεδιάζω κάτι ξεχωριστό για τον χορό απόψε.
Τι σχεδιάζεις;
Όλα στην ώρα τους, αγόρι μου.
Όλα στην ώρα τους.
Υποτιτλισμός: Άννυ Ζερβού